Toyota startet offisielt sin deltakelse i Formel 1 i 2002 med førerne Allan McNish og Mika Salo. På tross av det som etter ryktene var det største budsjettet klarte ikke Toyota å ta mer enn 2 poeng det første året. Dette plasserte Toyota nest nederst på resultatlisten, kun foran Arrows (som gikk tom for penger halvveis i sesongen). Verken McNish eller Salo ble tilbudt jobb som førere den påfølgende sesongen til tross for at de etter forholdene gjorde en god jobb.